डंपर ने बाइक को रौंदा, महिला बेटे-बेटी की मौत, पति जख्मी
मधुबनी में मंगेतर के भाई को परीक्षा दिलवाने ले जा रहे युवक की हादसे में मौत
करजाचौक पर बालू लदे डंपर ने बाइक पर सवार एक ही परिवार के चार लोगों को कुचल दिया। इनमें से दो बच्चे करीब 4 वर्षीय पार्वती और बादल (4 माह) की घटनास्थल पर ही मौत हो गई। जबकि, मंजू की इलाज के दौरान अस्पताल में मौत हो गई। वहीं, गंभीर रूप से घायल मनोज खलीफा का एसकेएमसीएच में इलाज चल रहा है। घटना बुधवार की सुबह 9 बजे की है। हादसे के समय मनोज खलीफा बाइक पर अपनी प|ी दो बच्चों के साथ भटौना गांव स्थित ससुराल से सारण के दरियापुर थाना क्षेत्र के परसा पुरही गांव लौट रहा था। इसी दौरान करजा चौक पर ये हादसा हुआ।
घटना से गुस्साए लोग करीब 5 घंटे तक शव के पास हंगामा-प्रदर्शन करते रहे। थानाध्यक्ष गंभीर रूप से घायल मंजू को सदर अस्पताल ले गए, जहां इलाज के दौरान उसकी मौत हो गई। इसी बीच पुलिस जब दोनों बच्चों का शव पोस्टमार्टम के लिए ले जाने लगी तो लोगों ने फिर हंगामा शुरु कर दिया। शवों को टेम्पो से उतार कर फिर सड़क पर रख दिया। लोगों का कहना था कि परिजनों के आने से पहले शवों ले जाना उचित नहीं है।
पंडौल (मधुबनी)| पंडौलथाना क्षेत्र के बलहा में ट्रक से कुचल कर एक मैट्रिक परीक्षा दिलाने ले जा रहे बाइक सवार युवक की मौत हो गई। परीक्षार्थी घायल हो गया। युवक की मौत के बाद स्थानीय लोगों के द्वारा सकरी - मधुबनी मुख्य सड़क जाम कर 20 लाख का मुआवजा देने की मांग कर रहे थे। अरेर के राम सागर के पुत्र सूरज कुमार सहनी मैट्रिक का परीक्षा देने अपने केंद्र पंडौल ब्रहमोतरा स्थित बालिका उच्च विद्यालय को जा रहा था। वह बहन के मंगेतर जीतन सहनी (34) नरकटिया बासोपट्टी के साथ पंडौल के लिए चला था।
आरा| टाउनथाना क्षेत्र के आरा-पटना राजमार्ग पर धनपुरा गांव के समीप बुधवार को एक बेलगाम ट्रक ने बाइक सवार एक किशोर समेत दो लोगों को रौंद डाला। जिसमें दोनों की मौत हो गई। हादसे के बाद चालक ट्रक छोड़कर फरार हो गया। दोनों मृतक रिश्ते में ममेरे-फुफेरे भाई बताये जाते है। दुर्घटना के बाद आरा-पटना राजमार्ग पर जाम लग गया। जिस स्थान पर हादसा हुआ, उसके दोनों तरफ वाहनों की लंबी कतार लग गई। पुलिस ने ट्रक को जब्त कर लिया है। दुर्घटना दोपहर करीब ढाई बजे की है। मृतकों में चांदी थाना के भदवर गांव निवासी मटुक राय का पुत्र विष्णु राय (30 वर्ष) और कोईलवर थाना के छोटकी चंदा गांव निवासी सुनील राय का पुत्र पिंटू राय (14 वर्ष) शामिल है। हादसे का कारण अनियंत्रित ड्राइविंग बताया जा रहा है। जेसीबी मंगाकर ट्रक के नीचे दबे पिंटू बाइक दोनों को बाहर निकाला गया। बताया जा रहा कि कोईलवर थाना के छोटकी चंदा गांव के सुनील राय की पुत्री पिंकी कुमारी मैट्रिक की परीक्षा दे रही है। हरप्रसाद दास जैन स्कूल में उसका सेंटर है।
मृतका मंजू अपने दोनों बच्चों पति के साथ अपने बीमार पिता इस्लाम खलीफा से मिलने मंगलवार को मायके पहुंची थी। बुधवार की सुबह वह परसा पुरही स्थित ससुराल लौट रही थी। हादसे में दोनों बच्चों की मौत मौके पर ही हो गई। प्रत्यक्षदर्शियों के अनुसार, अचानक बाइक के आगे किसी वाहन के जाने के कारण बाइक सवार को ब्रेक लगाना पड़ा। इसी दौरान ये हादसा हुआ। महिला ट्रक के नीचे गई थी।
मुजफ्फरपुर में मड़वन के करजा चौक पर हादसे के बाद ट्रक को घेरे लोग।
hin_Deva bho_Deva hin_Deva hin_Deva hin_Deva hin_Deva hin_Deva bho_Deva